ओडिशा से पुणे जा रही एयर एशिया की फ्लाइट से पक्षी टकराया, इमरजेंसी लैंडिंग कराई गई
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar AIMIM कानपुर के सजेती में तेज रफ्तार कार ने बाइक सवार टक्कर को मार दी। हादसे में बाइक सवार दो लोगों की मौके पर ही मौत हो गई। वहीं साथी गंभीर रूप से घायल हो
ओडिशा से पुणे जा रही एयर एशिया की फ्लाइट के टेक ऑफ करते ही उससे एक पक्षी टकरा गया। इसके बाद भुवनेश्वर के बीजू पटनायक इंटरनेशनल एयरपोर्ट पर फ्लाइट की इमरजेंसी लैंडिंग कराई गई। एयरपोर्ट अथॉरिटी ने बताया कि सभी पैसेंजर्स सुरक्षित हैं। 
आज की अन्य बड़ी खबरें...
कर्नाटक 47 साल बाद संतोष ट्रॉफी फुटबॉल के फाइनल में पहुंचा, खिताब के लिए मुकाबला मेघालय से होगा
कर्नाटक 47 साल बाद संतोष ट्रॉफी फुटबॉल के फाइनल में पहुंच गया है। खिताब के लिए उसे मेघालय से भिड़ना होगा। कर्नाटक इसके पहले 1975-76 के सीजन में फाइनल में पहुंचा था। मेघालय ने पंजाब को 2-1 से हराकर फाइनल में जगह बनाई है।
गया में 35 लोगों के हत्यारे को उम्रकैद,1992 में नक्सलियों ने किया था भूमिहारों का नरसंहार
बिहार के गया में 35 लोगों की गला रेतकर हत्या करने के मामले में गुरुवार को जिला कोर्ट ने मुख्य अभियुक्त किरानी यादव को उम्रकैद की सजा सुनाई है। बीते दस सालों से किरानी यादव के खिलाफ केस चल रहा था। घटना के करीब 15 साल बाद किरानी यादव पकड़ा गया था। नक्सली किरानी यादव ने अपने साथियों के साथ मिलकर इस नरसंहार को अंजाम दिया था। पढ़ें पूरी खबर...​​​​​​​
खाटूश्यामजी के दर्शन कर लौट रहे 4 की मौत, जयपुर-कोटा हाईवे पर खड़े कंटेनर में जा घुसी वैन
जयपुर-कोटा हाईवे पर खड़े कंटेनर में वैन जा घुसी। वैन में सवार ड्राइवर सहित 4 लोगों की मौत हो गई। सभी खाटूश्याम दरबार से दर्शन कर लौट रहे थे।
हादसा गुरुवार सुबह करीब साढ़े चार बजे टोंक जिले के घाड़ इलाके में हुआ। बताया जाता है कि वैन ड्राइवर को झपकी आ गई थी। उधर से गुजर रहे लोगों ने काफी मशक्कत के बाद फंसे लोगों को बाहर निकाला। मृतकों में पति-पत्नी शामिल हैं। पूरी खबर यहां पढ़ें...
सिक्किम के युक्सोम में आया 4.1 तीव्रता का भूकंप
सिक्किम के युक्सोम में गुरुवार दोपहर भूकंप के झटके महसूस किए गए। रिक्टर स्केल पर भूकंप की तीव्रता 4.1 दर्ज की गई। फिलहाल इस भूकंप से किसी भी नुकसान की खबर नहीं मिली है।
चटगांव से मस्कट जा रही सलाम एयर की फ्लाइट के इंजन में आग, नागपुर में इमरजेंसी लैंडिंग
बांग्लादेश के चटगांव से मस्कट जा रही सलाम एयर की फ्लाइट की नागपुर में इमरजेंसी लैंडिंग हुई। प्लेन के इंजन से धुआं निकलने के बाद उसे बुधवार रात महाराष्ट्र के नागपुर हवाई अड्डे पर लैंड करवाया गया। इस विमान में करीब 200 यात्री और 7 क्रू मेम्बर सवार थे। सभी यात्री सुरक्षित हैं।
G-20 समिट के लिए विदेश मंत्रियों की बैठक आज, अमेरिकी विदेश मंत्री दिल्ली पहुंचे
नई दिल्ली में G-20 समिट के लिए विदेश मंत्रियों की आज बैठक होगी। अमेरिका के विदेश मंत्री एंटनी ब्लिंकन बैठक में शामिल होने के लिए बुधवार देर रात दिल्ली पहुंचे। ब्लिंकन गुरुवार को विदेश मंत्री एस जयशंकर से द्विपक्षीय वार्ता कर सकते हैं। उनके शुक्रवार को क्वाड के विदेश मंत्रियों की बैठक में भी भाग लेने की संभावना है। अमेरिकी विदेश मंत्री उज्बेकिस्तान की यात्रा के बाद दिल्ली पहुंचे हैं।
अफगानिस्तान के फैजाबाज 4.1 तीव्रता का भूकंप
अफगानिस्तान के फैजाबाद में गुरुवार सुबह फिर भूकंप के झटके महसूस किए गए हैं। रिक्टर स्केल पर इसकी तीव्रता 4.1 रही। नेशलन सेंटर फॉर सीस्मोलॉजी के मुताबिक, उत्तर-पूर्व में था। जमीन से इसकी गहराई 245 नीचे थी। इससे पहले बुधवार को भी फैजाबाद में ही 4.0 तीव्रता वाले भूकंप के झटके महसूस किए गए थे।
कानपुर में कार ने बाइक सवार को मारी टक्कर, दो की मौत
कानपुर के सजेती में तेज रफ्तार कार ने बाइक सवार टक्कर को मार दी। हादसे में बाइक सवार दो लोगों की मौके पर ही मौत हो गई। वहीं साथी गंभीर रूप से घायल हो गया। कार चालक गाड़ी छोड़कर मौके से भाग निकला है। राहगीरों की सूचना पर पहुंची पुलिस ने घायलों को हमीरपुर जिला अस्पताल पहुंचाया है। जहां उसकी हालत चिंताजनक बताई जा रही है।
फिलीपींस में हेलिकॉप्टर लापता, अस्पताल के मरीज और नर्स सहित पांच लोग सवार थे
फिलीपींस में बुधवार को एक हेलिकॉप्टर लापता हो गया। सिविल एविएशन अधिकारियों ने कहा कि हेलिकॉप्टर में एक अस्पताल के मरीज और एक नर्स सहित पांच लोग सवार थे। हेलिकॉप्टर की खोज शुरू कर दी गई है।